**Návrh**

**Všeobecne záväzné nariadenie mesta Vrútky č. 12/2014**

**o poskytovaní sociálnych služieb, určení výšky platieb a platenia úhrady za poskytované**

**sociálne služby a o podmienkach platenia a financovania v zariadení SENIOR -**

**Zariadenie pre seniorov a Dom sociálnych služieb Vrútky (ďalej len zariadenie**

**„SENIOR Vrútky“)**

Mestské zastupiteľstvo vo Vrútkach sa na základe čl.68 Ústavy SR, §2 písm. d) zákona NR SR č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších zmien a doplnkov, v zmysle § 72 ods.2 zákona č.448/2008 Z.z. o sociálnych službách a o zmenea doplnení zákona č.455/1991 Zb. o živnostenskom podnikaní /živnostenský zákon/ v znení neskorších predpisov, v súlade s ustanovením §6 ods.1 a § 11 ods.4 písm. g) zák. SNR č. 369/1990 Zb. o obecnom zriadení v znení neskorších zmien a doplnkov uznieslo na tomto Všeobecne záväznom nariadení :

**Čl. 1**

**Základné ustanovenia**

Mesto Vrútky poskytuje ako verejný poskytovateľ sociálne služby dlhodobej starostlivosti v zariadení SENIOR - Zariadenie pre seniorov a Dom sociálnych služieb Vrútky, so sídlom Mierová 2145/10, 038 61 Vrútky, IČO : 42347670. V súlade so zákonom 448/2008 Z. z. o sociálnych službách a o zmene a doplnení zákona č.455/1991 Zb. o živnostenskom podnikaní /živnostenský zákon/ v znení neskorších predpisov (ďalej len „zákon o sociálnych službách“) ide o sociálne služby na riešenie nepriaznivej sociálnej situácie z dôvodu ťažkého zdravotného postihnutia alebo z dôvodu dovŕšenia dôchodkového veku pre osoby, ktoré sú odkázané na pomoc inej fyzickej osoby. Toto VZN upravuje rozsah poskytovaných služieb len v zariadeniach: Zariadenie pre seniorov, Domov sociálnych služieb, Špecializované zariadenie.

**Čl. 2**

**Vymedzenie pojmov**

Na účely tohto VZN sa rozumie:

a) prijímateľom sociálnej služby – fyzická osoba, ktorej sa za podmienok ustanovených zákonom č.448/2008 Z.z. o sociálnych službách poskytuje sociálna služba

b) poskytovateľom sociálnej služby – zariadenie SENIOR – Zariadenie pre seniorov a Dom sociálnych služieb Vrútky (ďalej len „SENIOR Vrútky“)

c) sociálna služba je odborná činnosť, obslužná činnosť, ďalšia činnosť alebo súbor týchto činností

**ČI. 3**

**Predmet úpravy**

1. Toto všeobecne záväzné nariadenie :

a) definuje druh a formu poskytovaných sociálnych služieb v zariadení SENIOR Vrútky

b) upravuje postup a podmienky pri poskytovaní sociálnych služieb v zariadení SENIIOR Vrútky

c) upravuje spôsob financovania sociálnych služieb v zariadení SENIOR Vrútky

d) určuje spôsob platenia úhrady za poskytovanú starostlivosť v zariadení SENIOR Vrútky

e) stanovuje výšku platieb v zariadení SENIOR Vrútky za:

- odborné činnosti (pomoc pri odkázanosti na pomoc inej fyzickej osoby)

- obslužné činnosti (ubytovanie, stravovanie, upratovanie, pranie, žehlenie, údržbu šatstva   
 a bielizne)

- ďalšie činnosti (úschova cenných vecí)

f) vymedzuje úhrady za iné činnosti v zariadení SENIOR Vrútky, ktoré zákon o sociálnych službách neupravuje a ktoré zvyšujú kvalitu sociálnej služby

**ČI. 4**

**Druh a forma poskytovaných sociálnych služieb v zariadení SENIOR Vrútky**

1. Sociálne služby sa poskytujú ako celoročná sociálna služba pobytovou formou v zariadení SENIOR Vrútky. Zariadenie SENIOR Vrútky pozostáva zo zariadenia pre seniorov, domova sociálnych služieb a špecializovaného zariadenia

2. V zariadení pre seniorov (ďalej len ZPS) sa poskytuje sociálna služba fyzickej osobe, ktorá:

a) dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej IV podľa prílohy č. 3 zákona o sociálnych službách

b) dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov

3. V Domove sociálnych služieb (ďalej len DSS) sa poskytuje sociálna služba týždennou pobytovou sociálnou službou alebo ambulantnou sociálnou službou fyzickej osobe do dovŕšenia dôchodkového veku, ak je táto fyzická osoba :

a) odkázaná na pomoc inej fyzickej osoby a jej stupeň odkázanosti je najmenej V podľa prílohy č.3 zákona o sociálnych službách, alebo je

b) nevidiaca alebo prakticky nevidiaca a jej stupeň odkázanosti je najmenej III podľa prílohy č.3 zákona o sociálnych službách.

● Na základe písomného vyjadrenia MPSVaR zo dňa 14.02.2014 na zariadenie SENIOR Vrútky sa vzťahuje ustanovenie § 110 l, ods.3 zákona o sociálnych službách. To znamená, že môže poskytovať sociálnu službu pobytovou celoročnou formou aj v budúcnosti.

4. V Špecializovanom zariadení (ďalej len ŠZ) sa poskytuje sociálna služba fyzickej osobe, ktorá: je odkázaná na pomoc inej fyzickej osoby, jej stupeň odkázanosti je najmenej V podľa prílohy č. 3 zákona o sociálnych službách a má zdravotné postihnutie, ktorým je najmä: Parkinsonova choroba, Alzheimerova choroba, pervazívna vývinová porucha, skleróza multiplex, schizofrénia, demencia rôzneho typu etiológie, hluchoslepota, alebo organický psychosyndróm ťažkého stupňa.

5. V zariadení SENIOR Vrútky sa v jednotlivých jeho zariadeniach poskytujú, zabezpečujú alebo vytvárajú podmienky na tieto činnosti :

a) v ZPS

*poskytuje sa:*

- pomoc pri odkázanosti na pomoc inej fyzickej osoby

- sociálne poradenstvo

- sociálna rehabilitácia

- ubytovanie

- stravovanie

- upratovanie, pranie, žehlenie a údržba bielizne a šatstva

*utvárajú sa podmienky na:*

- úschovu cenných vecí

*zabezpečuje sa:*

- záujmová činnosť

- ošetrovateľská starostlivosť

b) v DSS

*poskytuje sa:*

- pomoc pri odkázanosti na pomoc inej fyzickej osoby

- sociálne poradenstvo

- sociálna rehabilitácia

- ubytovanie

- stravovanie

- upratovanie, pranie, žehlenie a údržba bielizne a šatstva

*zabezpečuje sa:*

- pracovná terapia

- záujmová činnosť

- ošetrovateľská starostlivosť

*utvárajú sa podmienky na:*

- úschovu cenných vecí

c) v ŠZ

*poskytuje sa:*

- pomoc pri odkázanosti na pomoc inej fyzickej osoby

- sociálne poradenstvo

- sociálna rehabilitácia

- ubytovanie

- stravovanie

- upratovanie, pranie, žehlenie a údržba bielizne a šatstva

*zabezpečuje sa:*

- pracovná terapia

- záujmová činnosť

- ošetrovateľská starostlivosť

*utvárajú sa podmienky na:*

- úschovu cenných vecí

6. V zmysle § 61 ods. 3 zákona o sociálnych službách sociálnu službu v zariadení nemožno poskytovať fyzickej osobe, ktorej zdravotný stav si vyžaduje ústavnú zdravotnú starostlivosť   
v zdravotníckom zariadení. Sociálnu službu v zariadeniach uvedených v § 34 – § 40 (vrátane § 35, 38 a 39) nemožno poskytovať fyzickej osobe, ktorej súd uložil ochranné liečenie, ochrannú výchovu, ochranný dohľad alebo umiestnenie v detenčnom ústave podľa osobitného predpisu a to do skončenia vykonávania týchto ochranných opatrení. Počas doby uvedenej v druhej vete sa u takejto fyzickej osoby posudková činnosť podľa tohto zákona nevykonáva.

7. Zariadenie SENIOR Vrútky podľa § 14 poskytuje sociálnu službu na neurčitý čas alebo na určitý čas v súlade so zákonom o sociálnych službách.

Vymedzenie podmienok pre poskytovanie sociálnej služby na určitý čas:

a) sociálna služba na určitý čas sa poskytne minimálne na 7 dní

b) u občanov, ktorí majú vydaný posudok a rozhodnutie o odkázanosti na sociálnu službu z obce alebo z VÚC sa úhrada za poskytovanú sociálnu službu vypočíta podľa stanoveného druhu poskytovanej sociálnej služby, stupňa odkázanosti fyzickej osoby na pomoc inej fyzickej osoby a v zmysle platného cenníka za poskytované sociálne služby

c) u občanov, ktorí nemajú vydaný posudok a rozhodnutie o odkázanosti na sociálnu službu   
z obce alebo z VÚC (samoplatcovia) sa úhrada za poskytovanú sociálnu službu vypočíta ako klientovi, ktorý je odkázaný na sociálnu službu so stanoveným VI. stupňom odkázanosti podľa druhu zariadenia v ktorom je umiestnený v zmysle platného cenníka, úhrada je navýšená alikvotnou časťou podľa skutočného obsadenia lôžka z mesačnej výšky finančného príspevku pre druh zariadenia v ktorom je klient umiestnený t.j.: pre ZPS 320,00 eur/ mesiac, pre DSS 330,00 eur/mesiac, pre ŠZ 330,00 eur/mesiac, navýšenie je prirátané k položke za dennú výšku úhrady za odborné činnosti – pomoc fyzickej osoby

**Čl. 5**

**Podmienky a postup pri poskytovaní sociálnej služby v zariadení SENIOR Vrútky**

Fyzická osoba, ktorá má záujem o poskytovanie sociálnych služieb, alebo zabezpečenie poskytovania sociálnej služby v zariadení SENIOR Vrútky doručí Mestu Vrútky, resp. priamo zariadeniu Žiadosť o zabezpečenie poskytovania sociálnej služby, ktorá obsahuje všetky náležitosti uvedené v § 8 ods. 1 zákona o sociálnych službách, resp. poskytne priamo zariadeniu všetky údaje uvedené v § 74 ods. 3 na účely uzatvorenia zmluvy o poskytovaní sociálnej služby.

Pri bezodkladnom poskytnutí alebo zabezpečení poskytovania sociálnej služby podľa § 8 ods. 6 zákona o sociálnych službách, fyzická osoba uvedie údaje podľa § 8 ods. 1 písm. a) a písomnú žiadosť podľa ods. 1 predloží dodatočne.

1. Prijímateľ sociálnej služby a fyzické osoby uvedené v § 72 ods. 8 sú povinní poskytovateľovi sociálnej služby oznámiť výšku svojich príjmov. Skutočnosť, že súčet hodnoty posudzovaného majetku presahuje, resp. nepresahuje sumu 10 000 eur sa preukazuje na osobitnom tlačive uvedenom v prílohe č. 4b s osvedčeným podpisom.

2. K žiadosti o uzatvorenie zmluvy o poskytovaní sociálnej služby v zariadení SENIOR Vrútky osoba priloží aj právoplatné rozhodnutie o odkázanosti na poskytovanie sociálnej služby ak bolo vydané. Toto rozhodnutie vydá obec v mieste trvalého bydliska ( pre ZPS ) alebo VÚC ( pre DSS   
aŠZ ). Podkladom na vydanie rozhodnutia je odborný lekársky posudok, ktorý vydá posudkový lekár a sociálny posudok, ktorý vypracuje sociálny pracovník obce, resp. vyššieho územného celku.

3. Ak fyzická osoba vzhľadom na svoj zdravotný stav nemôže sama podať žiadosť o posúdenie odkázanosti na sociálnu službu, podať žiadosť o uzatvorenie zmluvy o poskytovaní sociálnej služby, uzatvoriť zmluvu o poskytovaní sociálnej služby alebo udeliť súhlas na poskytnutie sociálnej služby na určitý čas, môže v jej mene a na základe potvrdenia ošetrujúceho lekára o zdravotnom stave tejto fyzickej osoby podať žiadosť, uzatvoriť zmluvu alebo udeliť súhlas aj iná fyzická osoba.

4. Ak má fyzická osoba záujem o poskytovanie sociálnej služby v zariadení, je povinná predložiť aj právoplatné rozhodnutie o jej odkázanosti na sociálnu službu, to neplatí pre fyzickú osobu, ktorej sa má poskytovať sociálna služba bezodkladne podľa § 8 ods. 6, fyzickú osobu uvedenú v § 35 ods. 1 písm. b) a fyzickú osobu, ktorá bude platiť úhradu najmenej vo výške ekonomicky oprávnených nákladov.

5. Poskytovateľ sociálnej služby poskytuje soc. službu na základe Zmluvy o poskytovaní sociálnej služby, ktorá musí byť uzatvorená spôsobom, ktorý je pre prijímateľa soc. služby zrozumiteľný.

6. Poskytovateľ sociálnej služby nesmie podmieniť uzatvorenie zmluvy peňažným alebo nepeňažným plnením

7. Zmluva o poskytovaní sociálnej služby musí obsahovať náležitosti podľa § 74 ods. 7 zákona o sociálnych službách. a to :

1) označenie zmluvných strán,

2) druh poskytovanej sociálnej služby,

3) vecný rozsah sociálnej služby podľa § 15 a formu poskytovania sociálnej služby,

4) počet odoberaných jedál podľa § 17 ods. 4 a 5, ak ide o poskytovanie sociálnej služby

v zariadení s poskytovaním stravovania,

5) deň začatia poskytovania sociálnej služby,

6) čas poskytovania sociálnej služby,

7) miesto poskytovania sociálnej služby,

8) sumu úhrady za sociálnu službu, spôsob jej určenia a spôsob jej platenia,

9) sumu úhrady za sociálnu službu po uplatnení § 73 ods. 1 až 7 a spôsob jej určenia, podmienky jej vrátenia, podmienky jej zúčtovania a lehotu na jej zúčtovanie,

10) podmienky zvyšovania sumy úhrady za sociálnu službu,

11) dôvody jednostrannej výpovede zmluvy a

12) sumu nezaplatenej úhrady za sociálnu službu podľa § 73 ods. 12.

8. V zmluve o poskytovaní sociálnej služby sa môžu dohodnúť ďalšie náležitosti podľa druhu sociálnej služby.

9. Ak poskytovateľ sociálnej služby, ktorého požiadala obec alebo vyšší územný celok o poskytovanie sociálnej služby, predloží návrh zmluvy o poskytovaní sociálnej služby, ktorý je v súlade s týmto zákonom a fyzická osoba odmietne uzatvoriť túto zmluvu, povinnosť obce a vyššieho územného celku podľa § 8 ods. 2 až 4 sa považuje za splnenú.

10. Ak sa menia skutočnosti, ktoré sú predmetom Zmluvy o poskytovaní sociálnych služieb, možno tieto skutočnosti zmeniť dodatkom k zmluve o poskytovaní sociálnej služby, ak si to účastníci v tejto zmluve dohodli, menia sa dodatkom k zmluve do 30 kalendárnych dní.

11. Ak sa zmenia skutočnosti rozhodujúce na určenie sumy úhrady a platenia úhrady za sociálnu službu, poskytovateľ a prijímateľ sociálnej služby sú povinní uzatvoriť dodatok k zmluve o poskytovaní sociálnej služby.

**Čl. 6**

**Financovanie sociálnych služieb**

1. Mesto Vrútky ako zriaďovateľ zariadenia SENIOR Vrútky v súlade s § 71 ods. 2 súhlasí   
s tým, aby sociálne služby poskytované právnickou osobou zriadenou obcou ako verejným poskytovateľom, boli financované :

a) z rozpočtu verejného poskytovateľa sociálnej služby

b) z úhrad za sociálne služby od prijímateľa sociálnej služby na základe zmluvy o poskytovaní sociálnej služby

c) formou štátnej dotácie v zmysle Prílohy č. 4a k zákonu o sociálnych službách

2. Fyzická osoba, ktorá je prijímateľom sociálnej služby, je povinná platiť úhradu za poskytovanú sociálnu službu podľa svojho príjmu a majetku a to v sume určenej poskytovateľom sociálnej služby v súlade s týmto nariadením, ak to zákon č. 448/2008 Z.z. neustanovuje inak. Príjem na účely platenia úhrady za sociálnu službu sa posudzuje a zisťuje podľa osobitného predpisu, ak odsek 18 a § 72 zákona o sociálnych službách neustanovujú inak. Majetok sa pre tento účel posudzuje podľa ustanovení § 72, ods. 10 až 18 zák. č.448/2008 o sociálnych službách v znení neskorších predpisov.

3. Po zaplatení mesačnej úhrady za celoročnú pobytovú sociálnu službu musí prijímateľovi sociálnej služby zostať mesačne z jeho príjmu najmenej 25 % sumy životného minima pre jednu plnoletú fyzickú osobu ustanovenej osobitným predpisom.

4. Prijímateľ sociálnej služby nie je povinný platiť úhradu za sociálnu službu, ak jeho príjem je nižší alebo sa rovná sume ustanovenej v odsekoch 1 až 5 § 73 zákona o sociálnych službách.

5. Prijímateľ sociálnej služby platí len časť úhrady za sociálnu službu, ak jeho príjem je vyšší, ako je suma ustanovená v odsekoch 1 až 5 zákona o sociálnych službách tohto ustanovenia a jeho výška nepostačuje na zaplatenie určenej úhrady za sociálnu službu.

6. Ak sa príjem prijímateľa sociálnej služby spoločne posudzuje a spoločne započítava s príjmami osôb, ktorých príjmy sa spoločne posudzujú a spoločne započítavajú, po zaplatení úhrady za sociálnu službu musí prijímateľovi sociálnej služby zostať suma uvedená v odsekoch 2 až 5 a fyzickým osobám, ktorých príjmy sa spoločne posudzujú a spoločne započítavajú s príjmom prijímateľa sociálnej služby, musí zostať mesačne z ich príjmu najmenej 1,65 násobok sumy životného minima ustanovenej osobitným predpisom.

7. Ak prijímateľ sociálnej služby nemá príjem alebo jeho príjem nepostačuje na platenie úhrady za sociálnu službu, môže úhradu za sociálnu službu alebo jej časť platiť aj iná osoba, odsek 1 až 5 sa nepoužijú.

8. Ak podľa odsekov 1 až 5 § 73 zákona o sociálnych službách nevznikne prijímateľovi sociálnej služby povinnosť platiť úhradu za sociálnu službu alebo jej časť, prechádza táto povinnosť postupne na zaopatrené plnoleté deti a rodičov, ak sa ich príjem spoločne neposudzuje a spoločne nezapočítava s príjmom prijímateľa sociálnej služby, zaopatreným plnoletým deťom alebo rodičom po zaplatení úhrady za sociálnu službu musí mesačne zostať 1,65 násobok sumy životného minima ustanovenej osobitným predpisom. Na účely povinnosti platiť úhradu za sociálnu službu alebo jej časť u osôb uvedených v prvej vete platia ustanovenia § 72 ods. 10,12 a 14 rovnako. Zaopatrené plnoleté deti alebo rodičia môžu uzatvoriť s poskytovateľom sociálnej služby písomnú zmluvu o platení úhrady za sociálnu službu podľa osobitného predpisu.

9. Ak nedôjde k uzatvoreniu zmluvy podľa predchádzajúceho odseku medzi poskytovateľom sociálnej služby a zaopatrenými plnoletými deťmi alebo rodičmi, obec alebo vyšší územný celok vydá rozhodnutie v rozsahu svojej pôsobnosti o povinnosti týchto fyzických osôb zaplatiť úhradu tomuto poskytovateľovi sociálnej služby za sociálnu službu alebo jej časť za prijímateľa sociálnej služby, ktorému nevznikne povinnosť platiť úhradu za sociálnu službu alebo jej časť. Na účely rozhodovania podľa prvej vety má v konaní zaopatrené plnoleté dieťa, rodič a poskytovateľ sociálnej služby podľa prvej vety postavenie účastníka konania. Prijímateľ sociálnej služby má na účely tohto rozhodovania postavenie zúčastnenej osoby.

10. Ak nevznikne prijímateľovi soc. služby povinnosť platiť úhradu za sociálnu službu alebo jej časť a táto povinnosť nevznikne ani rodičom a deťom a prijímateľ soc. služby zomrie, nezaplatená úhrada za soc. službu alebo jej časť je pohľadávka poskytovateľa soc. služby, ktorá sa uplatňuje najneskôr v konaní o dedičstve.

11. Ak Mesto Vrútky poskytne sociálne služby v zariadení SENIOR Vrútky fyzickej osobe s trvalým pobytom v inej obci, vzťahujú sa na túto osobu rovnaké ustanovenia, ako na osobu s trvalým pobytom v mieste zriaďovateľa zariadenia v zmysle tohto nariadenia a ostatných platných legislatívnych predpisov.

12. Obci, ktorá zriadila alebo založila zariadenie uvedené v § 25 až 27, § 29, § 32 a § 34 až 40, alebo obci, ktorá poskytuje sociálne služby v týchto zariadeniach, sa z účelovej dotácie ministerstva poskytuje finančný príspevok na financovanie sociálnej služby v tomto zariadení podľa zákona o sociálnych službách, podľa druhu sociálnej služby a počtu obsadených miest v tomto zariadení.

**Čl. 7**

**Spôsob určenia a platenia úhrady za sociálnu starostlivosť v ZPS, DSS a ŠZ v zariadení**

**SENIOR Vrútky**

1. Prijímateľ sociálnej služby platí poskytovateľovi sociálnej služby úhradu za činnosti :

*v ZPS*

a) odborné činnosti - pomoc pri odkázanosti na pomoc inej fyzickej osoby

b) obslužné činnosti – ubytovanie, stravovanie, upratovanie, pranie, žehlenie a údržba bielizne   
a šatstva

c) ďalšie činnosti – úschovu cenných vecí

d) iné činnosti, ak sa prijímateľ sociálnej služby s poskytovateľom sociálnej služby na ich poskytovaní dohodli (sumu úhrady za tieto iné činnosti obsahuje osobitná zmluva)

Prijímateľ sociálnej služby neplatí úhradu za odborné činnosti - vykonávanie sociálneho poradenstva, sociálnu rehabilitáciu, záujmovú činnosť.

*v DSS*

a) odborné činnosti - pomoc pri odkázanosti na pomoc inej fyzickej osoby

b) obslužné činnosti – ubytovanie, stravovanie, upratovanie, pranie, žehlenie a údržba bielizne   
a šatstva

c) ďalšie činnosti – úschovu cenných vecí

d) iné činnosti, ak sa prijímateľ sociálnej služby s poskytovateľom sociálnej služby na ich poskytovaní dohodli (sumu úhrady za tieto iné činnosti obsahuje osobitná zmluva)

Prijímateľ sociálnej služby neplatí úhradu za odborné činnosti - vykonávanie sociálneho poradenstva, sociálnu rehabilitáciu, pracovnú terapiu, záujmovú činnosť.

*v ŠZ*

a) odborné činnosti - pomoc pri odkázanosti na pomoc inej fyzickej osoby

b) obslužné činnosti – ubytovanie, stravovanie, upratovanie, pranie, žehlenie a údržba bielizne   
a šatstva

c) ďalšie činnosti – úschovu cenných vecí

d) iné činnosti, ak sa prijímateľ sociálnej služby s poskytovateľom sociálnej služby na ich poskytovaní dohodli (sumu úhrady za tieto iné činnosti obsahuje osobitná zmluva)

Prijímateľ sociálnej služby neplatí úhradu za odborné činnosti - vykonávanie sociálneho poradenstva, sociálnu rehabilitáciu, pracovnú terapiu, záujmovú činnosť.

2. Výška úhrady za odborné, obslužné činnosti a ďalšie činnosti poskytované v ZPS, DSS a v ŠZ sa v kalendárnom mesiaci určuje ako násobok počtu dní príslušného kalendárneho mesiaca z dennej úhrady v závislosti od stupňa odkázanosti, druhu zariadenia a odobratých služieb. Za každý deň prerušenia poskytovania služieb v zariadení sa prijímateľovi vráti zaplatená úhrada za neposkytnuté služby okrem úhrady za ubytovanie, najneskôr do konca nasledujúceho kalendárneho mesiaca, resp. sa táto zaplatená úhrada zohľadní vo výške úhrady v nasledujúcom mesiaci. Prijímateľ (platiteľ) sociálnej služby v tomto prípade spíše so zariadením súhlas so zúčtovaním preplatkov. V prípade, že prijímateľovi vznikne nedoplatok za poskytnutie odborných, obslužných a ďalších činností v zariadení, prijímateľ (resp. platiteľ) doplatí úhradu podľa skutočného počtu odobratých odborných, obslužných a ďalších činností, najneskôr do 15-teho dňa nasledujúceho kalendárneho mesiaca

3. Dôvody na prerušenie poskytovania starostlivosti v zariadení SENIOR Vrútky:

a) poskytovanie zdravotnej starostlivosti v zdravotníckom zariadení

b) iný dôvod, ak ho písomne uzná a povolí štatutárny zástupca zariadenia.

V týchto prípadoch prijímateľ platí len úhradu za ubytovanie v jej plnej výške, príp.za úschovu cenných vecí ak mu bola poskytnutá.

4. Úhradu za starostlivosť v zariadení sociálnych služieb platí prijímateľ (platiteľ) za kalendárny mesiac, v ktorom sa sociálna starostlivosť poskytuje a to najneskôr do 15. dňa príslušného kalendárneho mesiaca. Úhradu je možné platiť bezhotovostným prevodomna účet poskytovateľa soc. služby – presný termín a spôsob úhrady pre konkrétneho príjemcu bude zakotvený v Zmluve o poskytovaní sociálnej služby (v Zmluve o platení úhrady za sociálnu službu).

5. Pri nástupe do zariadenia počas kalendárneho mesiaca platí prijímateľ za tento mesiac odo dňa nástupu do zariadenia alikvotnú časť úhrady za starostlivosť v zariadení podľa počtu dní, počas ktorých sa prijímateľovi poskytuje starostlivosť v zariadení.

6. Prijímateľovi (platiteľovi) sociálnej služby sa vráti pomerná časť zo zaplatenej úhrady za odborné, obslužné a ďalšie činnosti počas dní prerušenia poskytovania starostlivosti resp. sa zaplatená úhrada zohľadní vo výške úhrady v nasledujúcom mesiaci. Prijímateľ (platiteľ) sociálnej služby v tomto prípade spíše so zariadením súhlas so zúčtovaním preplatkov.

7. Ak u prijímateľa došlo k prerušeniu poskytovania starostlivosti v ZPS, DSS a ŠZ bez písomného povolenia, zaplatená úhrada za poskytovanú starostlivosť v zariadení sociálnych služieb sa nevracia.

**Čl. 8**

**Výška úhrady za odbornú činnosť „ Pomoc pri odkázanosti fyzickej osoby na pomoc inej fyzickej osoby“**

Denná výška úhrady za pomoc pri odkázanosti fyzickej osoby na pomoc inej fyzickej osoby podľa prílohy č.3 zákona o sociálnych službách sa stanovuje na jedného klienta pri celoročnej pobytovej forme v zariadení SENIORVrútky podľa nasledovnej tabuľky /v závislosti od stupňa odkázanosti a druhu zariadenia /. Pri stanovení pevnej sumy - konkrétnej výšky úhrady sa vždy vychádza z platného kalkulačného listu na dané obdobie, ktorý vypracováva štatutárny zátupca zariadenia - riadiateľka zariadenia v zmysle tohto VZN.

**Pre ZPS /tab. č. 1/**

|  |  |  |
| --- | --- | --- |
| **Stupeň odkázanosti** | **od** | **do** |
| IV. | 1,55 | 1,80 |
| V. | 1,80 | 3,00 |
| VI. | 2,00 | 3,60 |

**Pre DSS: /tab. č. 2/**

|  |  |  |
| --- | --- | --- |
| **Stupeň odkázanosti** | **od** | **do** |
| III. | 1,50 | 1,80 |
| IV. | 1,55 | 1,80 |
| V. | 1,80 | 3,00 |
| VI. | 2,00 | 3,60 |

**Pre ŠZ: /tab. č. 3/**

|  |  |  |
| --- | --- | --- |
| **Stupeň odkázanosti** | **od** | **do** |
| V. | 2,20 | 3,60 |
| VI. | 2,30 | 3,80 |

**Čl. 9**

**Obslužné činnosti**

1. Obslužné činnosti sú podľa zákona č. 448/2008 Z.z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov bývanie, stravovanie, upratovanie, pranie, žehlenie a údržba bielizne a šatstva.

Pri stanovení pevnej sumy - konkrétnej výšky úhrady sa vždy vychádza z platného kalkulačného listu na dané obdobie, ktorý vypracováva štatutárny zátupca zariadenia - riadiateľka zariadenia v zmysle tohto VZN. Výška úhrady za tieto činnosti je

**A/ Výška úhrady za bývanie**

1. Ubytovanie je poskytovanie bývania v obytnej miestnosti alebo v časti jej príslušenstva, užívanie spoločných priestorov a poskytovanie vecných plnení spojených s ubytovaním.

2. Za ubytovanie sa považuje:

a) príslušenstvo obytnej miestnosti, predsieň, WC, kúpeľňa, balkón (za príplatok k ubytovaniu 2,00 eur mesačne);

b) prevádzkové zariadenie obytnej miestnosti a príslušenstva obytnej miestnosti, najmä rozvod elektrickej energie, rozvod vody, rozvod plynu, odvádzanie odpadových vôd a hygienické zariadenie;

c) základné vybavenie obytnej miestnosti s príslušenstvom

d) spoločné priestory, najmä spoločenská miestnosť, jedáleň, chodba, schodište, výťah

e) vecné plnenie spojené s bývaním, najmä vykurovanie, dodávka teplej vody, užívanie výťahu, dodávka elektrickej energie, dodávka plynu, dodávka vody, odvádzanie odpadových vôd, osvetlenie, odvoz odpadu, vybavenia miestnym rozhlasom, poistenie budov a zariadení, zákonné revízie a deratizácia objektu

3. V zariadení SENIOR Vrútky sa poskytuje ubytovanie v dvojposteľových izbách s vlastným sociálnym zariadením, ktoré sú kompletne zariadené. Každá izba je vybavená prípojkou na televíziu, ktorú za poplatok klienti používať v prípade, že si do zariadenia prinesú vlastný televízny prijímač poplatok za jeho používanie je stanovený v cenníku služieb za iné činnosti, ktorý je zazmluvnený v Zmluve o platení úhrady za iné činnosti.

4. Denná sadzba úhrady za poskytovanie ubytovania a vecného plnenia spojeného s ubytovaním pre jedného klienta v zariadení SENIOR Vrútky je stanovená nasledovne:

a) pri celoročnej pobytovej forme v zariadení pre seniorov v rozpätí od 0,38 Eur/m2 - 0,45 Eur/m2, v prípade používania izby s balkónom, príplatok za balkón je 2,00 Eur/mesačne

b) pri celoročnej pobytovej forme v domove sociálnych služieb v rozpätí od 0,38 Eur/m2 - 0,45 Eur/m2, v prípade používania izby s balkónom, príplatok za balkón je 2,00 Eur/mesačne

c) pri celoročnej pobytovej forme v špecializovanom zariadení v rozpätí od 0,38 Eur/m2 - 0,45 Eur/m2, bez príplatku za balkón

**/tab. č. 4/**

|  |  |  |  |
| --- | --- | --- | --- |
| **Druh zariadenia** | **Od**  **Eur/m2** | **Do**  **Eur/m2** | **Príplatok za balkón Eur/mesiac** |
| Zariadenie pre seniorov | 0,38 | 0,45 | 2,00 |
| Domov sociálnych služieb | 0,38 | 0,45 | 2,00 |
| Špecializované zariadenie | 0,38 | 0,45 | --- |

**B/ Výška úhrady na stravovanie**

1. Stravovanie je poskytovanie stravy v súlade so zásadami zdravej výživy s prihliadnutím na vek   
a zdravotný stav fyzických osôb podľa stravných jednotiek. Za stravnú jednotku sa považujú náklady na suroviny. Za celkovú hodnotu stravy sa považujú náklady na suroviny a režijné náklady na prípravu stravy resp. výdaj stravy.

2. Strava sa pripravuje podľa jedálneho lístka zostaveného na každý druh podávanej stravy na dobu jedného kalendárneho týždňa vopred. Jedálny lístok je schvaľovaný diabetológom alebo gastroenterológom.   
Z ponuky jedálneho lístka poverený zamestnanec zdravotného úseku vyberá konkrétne jedlá podľa druhu stravy a klientov

3. Diétna strava sa poskytuje na základe odporúčania ošetrujúceho odborného lekára.

4. Za celodenné stravovanie sa považujú raňajky, desiata, obed, olovrant a večera. Pri diéte diabetickej, bielkovinovej, výživnej a špeciálnych diétach sa za celodenné stravovanie považujú raňajky, desiata, obed, olovrant, večera a druhá večera.

5. Výdavky na potraviny /suroviny/ pri poskytovaní starostlivosti v zariadení SENIOR Vrútky   
s celoročným pobytom s počtom odobraných jedál zodpovedajúcim celodennému stravovaniu sa zvyšujú o sumu 8,00 Eur na kalendárny rok na občana, na prilepšenie stravy počas Veľkonočných a Vianočných sviatkov.

6. Výška úhrady za stravovanie sa určuje podľa počtu odobraných jedál v kalendárnom mesiaci.

7. Odhlásenie stravy je možné v prípade prerušenia poskytovania sociálnej služby z dôvodov uvedených v čl. 6 ods. 3 tohto VZN minimálne 2 dni vopred. V prípade náhleho prerušenia poskytovania soc. službyz dôvodov uvedených v čl.6, ods 3, písm. a) tohto VZN sa odoberanie stravy odhlási bezprostredne po nástupe prijímateľa soc. služby do zdravotníckeho zariadenia.

8. Na počte odoberaných jedál sa prijímateľ sociálnych služieb v ZPS, DSS a ŠZ dohodne   
s poskytovateľom sociálnych služieb v Zmluve o poskytovaní sociálnych služieb.

9. Pri poskytovaní stravovania dodávateľskou formou klient akceptuje cenu za stravné dávky podľa vysúťaženej zákazky „dovoz celodennej stravy“ vrátane vyčíslených nákladov na prípravu resp.výdaj stravy podľa kalkulačného listu na dané obdobie..

Celková cena stravy pri poskytovaní stravovania dodávateľskou formou pozostáva z položiek:

1/ cena dodávateľa podľa vysúťaženej zákazky

2/ náklady na mzdy a odvody spojené s prípravou a výdajom stravy v rozmedzí:

0 eur na deň /klient – 1,00 eur na deň/klient

3/ náklady na energie spojené s prípravou a výdajom stravy v rozmedzí:

0 eur na deň/klient - 1,00 eur na deň/klient

Náklady na mzdy a odvody spojené s prípravou a výdajom stravy a náklady na energie spojené s prípravou a výdajom stravy v danom rozmedzí stanovuje štatutárny zástupca zariadenia – riaditeľ zariadenia v platnom kalkulačnom liste.

**C/ Výška úhrady za upratovanie, pranie, žehlenie a údržbu bielizne a šatstva**

**Pre ZPS /tab. č. 5/**

|  |  |  |
| --- | --- | --- |
| **Stupeň odkázanosti** | **od** | **do** |
| IV. | 0,50 | 0,80 |
| V. | 1,50 | 1,80 |
| VI. | 1,60 | 2,00 |

**Pre DSS /tab. č. 6/**

|  |  |  |
| --- | --- | --- |
| **Stupeň odkázanosti** | **od** | **do** |
| III. | 0,40 | 0,70 |
| IV. | 0,50 | 0,80 |
| V. | 1,50 | 1,80 |
| VI. | 1,60 | 2,00 |

**Pre ŠZ /tab. č. 7/**

|  |  |  |
| --- | --- | --- |
| **Stupeň odkázanosti** | **od** | **do** |
| V. | 1,50 | 2,50 |
| VI. | 1,60 | 3,00 |

**Čl. 10**

**Ďalšie činnosti**

**Výška úhrady za úschovu cenných vecí**

1. Zariadenie SENIOR Vrútky s celoročným pobytom prevezme do úschovy cenné veci vrátane vkladných knižiek a peňažnej hotovosti prijímateľa, ktorý o ich úschovu požiada pri nástupe do zariadenia alebo počas starostlivosti v ňom, na základe Zmluvy o úschove. Zariadenie vedie evidenciu uzavretých zmlúv o úschove a je povinné vytvoriť osobitný bezpečný priestor, napr.: trezor na úschovu cenných vecí.

2. Cenné veci prijímateľa sociálnej služby, ktorý nemá spôsobilosť na právne úkony, prevezme do úschovy, podľa bodu 1 tohto článku, zariadenie s celoročným pobytom na žiadosť zákonného zástupcu prijímateľa. Bez žiadosti zákonného zástupcu a bez uzavretia zmluvy o úschove môže zariadenie prevziať cenné veci   
do úschovy na nevyhnutný čas, len ak hrozí nebezpečenstvo poškodenia, zničenia alebo straty týchto cenných vecí. Štatutárny zástupca zariadenia bez zbytočného odkladu o úschove upovedomí zákonného zástupcu prijímateľa.

3. Cenné veci prevzaté do úschovy sa označia tak, aby sa vylúčila ich zámena.

4. Zariadenie vedie evidenciu cenných vecí prevzatých do úschovy na osobnej karte prijímateľa. Súčasne sú vedené k vkladným knižkám analytické kontá a ich register. Vklady a výbery   
z vkladných knižiek sa zaznamenávajú do osobitného peňažného denníka /pokladničnej knihy/ zariadenia na základe príjmových a výdavkových dokladov.

5. Zariadenie raz za štvrťrok vykonáva inventarizáciu cenných vecí vrátane vkladných knižiek prevzatých do úschovy.

6. V prípade úmrtia prijímateľa sociálnej služby umiestneného v zariadení, zariadenie ihneď vyhotoví protokol o majetku prijímateľa a prihlási ho do dedičského konania.

7. Zariadenie vedie dokumentáciu súvisiacu s dedičským konaním po zomrelých prijímateľoch sociálnej služby.

**Čl. 11**

**Záujmová činnosť**

Zariadenie SENIOR Vrútky vykonáva a zabezpečuje záujmovú činnosť, pod čím sa rozumie kultúrna činnosť, spoločenská činnosť, športová činnosť a rekreačná činnosť, vzdelávacia, ktoré sú zamerané na rozvoj schopností a zručností prijímateľa sociálnej služby. V rámci záujmovej činnosti sa tiež realizujú sociálne terapie s prijímateľmi sociálnej služby: muzikoterapia, biblioterapia, terapia hrou, ergoterapia a iné podľa možností zariadenia.

**Čl. 12**

**Iné činnosti**

**Úhrada za iné činnosti**

1. Zariadenie SENIOR Vrútky môže vykonávať, zabezpečovať alebo vytvárať podmienky na vykonávanie iných činností, ktoré zákon o sociálnych službách neupravuje a zvyšujú kvalitu sociálnej služby, za predpokladu, že sa na ich poskytovaní prijímateľ s poskytovateľom dohodli:

a) každý doprovod prijímateľa sociálnej služby na vybavovanie úradných alebo súkromných záležitostí spoplatnený jednorázovo vo výške : 3,00 €

b) používanie vlastných elektrospotrebičov prijímateľa sociálnej služby (televízor, rádio, počítač, resp. iný elektrospotrebič (po odsúhlasení štatutárom), ak obytná miestnosť nie je vybavená meracím zariadením na meranie odberu elektrickej energie, tak mesačný poplatok za jeden elektrospotrebič je 2,00 €/mesiac.   
V dvojlôžkovej izbe platí ten prijímateľ sociálnej služby, koho elektrospotrebič je vo vlastníctve.

c) poskytnutie služieb v dôsledku svojvoľného zavinenia a porušenia domáceho poriadku pod vplyvom návykových látok /alkohol a pod./ : Pokuta 15 € + náhrada za spôsobenú škodu podľa skutočných nákladov

d) činnosť iného charakteru, ak sa prijímateľ s poskytovateľom na nich dohodli /manikúra, pedikúra, kaderník, nákup potravín a iné/ : Podľa skutočných nákladov na činnosť

**Čl. 13**

**Záverečné ustanovenia**

1. Pokiaľ toto všeobecne záväzné ustanovenie neobsahuje osobitnú právnu úpravu pri poskytovaní

sociálnych služieb a výpočte úhrad za poskytované sociálne služby v ZPS, DSS a ŠZ sa

primerane použije zákon č.448/2008 Z.z. o sociálnych službách a o zmene a doplnení zákona

č.455/1991 Zb. o živnostenskom podnikaní /živnostenský zákon/ v znení neskorších predpisov.

2. Neoddeliteľnou súčasťou tohto VZN je príloha č. 1

3. VZN bolo schválené uznesením MsZ č............................dňa.......................a nadobudlo

účinnosť 1.1.2015.

4. Zmeny a dodatky tohto VZN schvaľuje výlučne MsZ vo Vrútkach.

5. Dňom nadobudnutia účinnosti tohto nariadenia stráca platnosť a účinnosť VZN [č. 5/13](http://www.vrutky.sk/textsvk/VZN/2013/vzn-5-2013.pdf) o poskytovaní sociálnych služieb, určení výšky platieb a platenia úhrady za poskytované sociálne služby a o podmienkach platenia a financovania v zariadení SENIOR - Zariadenie pre seniorov a Dom sociálnych služieb Vrútky (ďalej len zariadenie „SENIOR“) a VZN [č. 4/14](http://www.vrutky.sk/textsvk/VZN/2014/vzn-4-2014.pdf) o poskytovaní sociálnych služieb, určení výšky platieb a platenia úhrady za poskytované sociálne služby a o podmienkach platenia a financovania v zariadení SENIOR - Zariadenie pre seniorov a Dom sociálnych služieb Vrútky

6. Návrh VZN bol vyvesený na úradnej tabuli mesta dňa 27.10.2014 a zverejnený na internetovej

adrese mesta dňa 27.10.2014.

.....................................................

Ing. Miroslav Mazúr

primátor mesta

Príloha č.1 k VZN č. 12/2014

**Cenník platieb za poskytované sociálne služby**

**v zariadení SENIOR Vrútky, so sídlom na Mierovej ul. 2145/10 , 038 61 Vrútky**

1. *Výška úhrady za stravovanie:*

a) Celková cena stravy pri poskytovaní stravovania dodávateľskou formou pozostáva z položiek:

1/ cena dodávateľa podľa vysúťaženej zákazky

2/ náklady na mzdy a odvody spojené s prípravou a výdajom stravy v rozmedzí:

0 eur na deň /klient – 1,00 eur na deň/klient

3/ náklady na energie spojené s prípravou a výdajom stravy v rozmedzí:

0 eur na deň/klient - 1,00 eur na deň/klient

Náklady na mzdy a odvody spojené s prípravou a výdajom stravy a náklady na energie spojené   
s prípravou a výdajom stravy v danom rozmedzí stanovuje štatutárny zástupca zariadenia – riaditeľ zariadenia v platnom kalkulačnom liste. .

*b)* Výdavky na potraviny /suroviny/ pri poskytovaní starostlivosti v zariadení SENIOR Vrútky s celoročným pobytom s počtom odoberaných jedál zodpovedajúcim celodennému stravovaniu sa zvyšujú o sumu = 8,00 eur na kalendárny rok/ občana, na prilepšenie stravy počas sviatkov.

2. *Výška úhrady za bývanie:*

a) pri celoročnej pobytovej forme v zariadení pre seniorov v rozpätí od 0,38 Eur/m2 - 0,45 Eur/m2, v prípade používania izby s balkónom, príplatok za jeho používanie je 2,00 Eur/mesačne

b) pri celoročnej pobytovej forme v domove sociálnych služieb v rozpätí od 0,38 Eur/m2 - 0,45 Eur/m2, v prípade používania izby s balkónom, príplatok za jeho používanie je 2,00 Eur/mesačne

c) pri celoročnej pobytovej forme v špecializovanom zariadení v rozpätí od 0,38 Eur/m2 - 0,45 Eur/m2, bez príplatku za balkón

**/tab. č. 4/**

|  |  |  |  |
| --- | --- | --- | --- |
| **Druh zariadenia** | **Od**  **Eur/m2** | **Do**  **Eur/m2** | **Príplatok za balkón Eur/mesiac** |
| Zariadenie pre seniorov | 0,38 | 0,45 | 2,00 |
| Domov sociálnych služieb | 0,38 | 0,45 | 2,00 |
| Špecializované zariadenie | 0,38 | 0,45 | --- |

3. *Výška úhrady za pomoc pri odkázanosti fyzickej osoby na pomoc inej fyzickej osoby*

**Pre ZPS /tab. č. 1/**

|  |  |  |
| --- | --- | --- |
| **Stupeň odkázanosti** | **od** | **do** |
| IV. | 1,55 | 2,00 |
| V. | 1,80 | 3,00 |
| VI. | 2,00 | 3,60 |

**Pre DSS: /tab. č. 2/**

|  |  |  |
| --- | --- | --- |
| **Stupeň odkázanosti** | **od** | **Do** |
| III. | 1,50 | 1,80 |
| IV. | 1,55 | 2,00 |
| V. | 1,80 | 3,00 |
| VI. | 2,00 | 3,60 |

**Pre ŠZ: /tab. č. 3/**

|  |  |  |
| --- | --- | --- |
| **Stupeň odkázanosti** | **od** | **do** |
| V. | 2,20 | 3,60 |
| VI. | 2,30 | 3,80 |

*4. Výška úhrady za pranie, žehlenie, upratovanie, údržba bielizne a šatstva:*

**Pre ZPS /tab. č. 5/**

|  |  |  |
| --- | --- | --- |
| **Stupeň odkázanosti** | **od** | **do** |
| IV. | 0,50 | 0,80 |
| V. | 1,50 | 1,80 |
| VI. | 1,60 | 2,00 |

**Pre DSS /tab. č. 6/**

|  |  |  |
| --- | --- | --- |
| **Stupeň odkázanosti** | **od** | **do** |
| III. | 0,40 | 0,70 |
| IV. | 0,50 | 0,80 |
| V. | 1,50 | 1,80 |
| VI. | 1,60 | 2,00 |

**Pre ŠZ /tab. č. 7/**

|  |  |  |
| --- | --- | --- |
| **Stupeň odkázanosti** | **od** | **do** |
| V. | 1,50 | 2,50 |
| VI. | 1,60 | 3,00 |

*5. Výška úhrady za ďalšie činnosti*

e) úschova cenných vecí za deň je = 0,08Eur.

6. *Výška úhrady za iné činnosti v zariadení SENIOR*

a) každý doprovod prijímateľa sociálnej služby na vybavovanie úradných záležitostí spoplatnený jednorázovo vo výške : 3,00 €

b) používanie vlastných elektrospotrebičov prijímateľa sociálnej služby (televízor, rádio, počítač, resp. iný elektrospotrebič (po odsúhlasení štatutárom), ak obytná miestnosť nie je vybavená meracím zariadením na meranie odberu elektrickej energie, tak mesačný poplatok za jeden elektrospotrebič je 2,00 €/mesiac.   
V dvojlôžkovej izbe platí ten prijímateľ sociálnej služby, koho elektrospotrebič je vo vlastníctve.

c) poskytnutie služieb v dôsledku svojvoľného zavinenia a porušenia domáceho poriadku pod vplyvom návykových látok /alkohol a pod./ : Pokuta 15 € + náhrada za spôsobenú škodu podľa skutočných nákladov

d) činnosť iného charakteru, ak sa prijímateľ s poskytovateľom na nich dohodli /manikúra, pedikúra, kaderník, nákup potravín a iné/ : Podľa skutočných nákladov na činnosť

*7. Výška úhrady za pobyt spojený so všetkými službami pre samoplatcu:*

*Výška úhrady pre samoplatcu bez posudku a rozhodnutia*

- je navýšená alikvotnou časťou podľa skutočného obsadenia lôžka z mesačnej výšky finančného príspevku pre druh zariadenia v ktorom je klient umiestnený t.j.: pre ZPS 320,00 eur/ mesiac, pre DSS 330,00 eur/mesiac, pre ŠZ 330,00 eur/mesiac, navýšenie je prirátané k položke za dennú výšku úhrady za odborné činnosti – pomoc fyzickej osoby

Celková mesačná úhrada za poskytované služby pre samoplatcu pozostáva z:

a) úhrady za odborné činnosti – pomoc fyzickej osoby prislúchajúca VI. stupňu odkázanosti podľa druhu zariadenia s prirátaním finančného príspevku podľa druhu zariadenia v ktorom je klient umiestnený

b) úhrady za obslužné činnosti podľa VI. stupňa odkázanosti podľa druhu zariadenia

c) úhrady za ďalšie činnosti v zmysle platného cenníka